CELEX: C2005/271/32
Language: et
Date: 2005-10-29 00:00:00
Title: Kohtuasi C-331/05 P: Internationaler Hilfsfonds e.V.6. septembri 2005. aasta apellatsioonkaebus Euroopa Ühenduste Esimese Astme Kohtu (kolmas koda) 11. juuli 2005.aasta määruse peale kohtuasjas T- 294/04: Internationaler Hilfsfond e.V. versus Euroopa Ühenduste Komisjon

29.10.2005   
            
            
               ET
            
            
               Euroopa Liidu Teataja
            
            
               C 271/17
            
         Internationaler Hilfsfonds e.V.6. septembri 2005. aasta apellatsioonkaebus Euroopa Ühenduste Esimese Astme Kohtu (kolmas koda) 11. juuli 2005.aasta määruse peale kohtuasjas T- 294/04: Internationaler Hilfsfond e.V. versus Euroopa Ühenduste Komisjon
   (Kohtuasi C-331/05 P)
   (2005/C 271/32)
   Kohtumenetluse keel: saksa
   Internationaler Hilfsfonds e.V. esitas 6. septembril 2005 Euroopa Ühenduste Kohtusse apellatsioonkaebuse Euroopa Ühenduste Esimese Astme Kohtu (kolmas koda) 11. juuli 2005. aasta määruse peale kohtuasjas T-294/04: Internationaler Hilfsfonds e.V. v. Euroopa Ühenduste Komisjon. Apellatsioonkaebuse esitaja esindaja on advokaat Hans Kaltenecker, 5, rue Raffet, F-75016, Pariis.
   Apellatsioonkaebuse esitaja palub Euroopa Kohtul:
   
               1.
            
            
               tühistada Euroopa Ühenduste Esimese Astme Kohtu (kolmas koda) 11. juuli 2005. aasta määrus kohtuasjas C-294/04 (1) ning kas suunata kohtuasi tagasi Esimese Astme Kohtule või mõista kostjalt hageja kasuks välja summa 54 037,00 eurot;
            
         
               2.
            
            
               mõista kohtukulud välja kostjalt.
            
         Õiguslikud alused ja peamised argumendid
   Apellatsioonkaebuse esitaja põhjendab Esimese Astme Kohtu määruse vastu esitatud kaebust eksliku hinnanguga, nii menetlusnormide kui ka ühenduse õiguse eksliku kohaldamisega ning Ühenduste kohtute otsuste tähelepanuta jätmisega:
   
               1.
            
            
               Esimese Astme Kohus jättis tähelepanuta selle, et menetluskulud, mis kaasnesid kohtuliku menetlusega, on õiguslikult ja sisuliselt erinevad nendest kuludest, mis mõisteti välja seoses kahju hüvitamise hagiga.
            
         
               2.
            
            
               Esimese Astme Kohus ei andnud õiguslikult paikapidavaid selgitusi selle kohta, miks ta välistab quasi ex officio Euroopa ombudsmani kaebemenetlusega seotud advokaadikulud nendest kuludest, mis mõisteti välja kahju hüvitamise menetluses. Kohus ei hinnanud ei sisulist ega õiguslikku põhjendust selles osas, mis puudutas vajadust olla advokaadi poolt esindatud kaebemenetluses, mille algatas apellatsioonkaebuse esitaja.
            
         
               3.
            
            
               Esimese Astme Kohus hindas pinnapealselt põhjuslikku seost komisjoni õigusvastase tegevuse ning väidetava kahju vahel ning tegi selles suhtes eksliku otsuse.
            
         
               4.
            
            
               Esimese Astme Kohus tugines oma eksliku väite toetuseks Euroopa Kohtu otsusele leides, et põhimõtteliselt puudub ombudsmani menetluses vajadus olla advokaadi poolt esindatud. Nimetatud otsuses viidati komisjoni ametnikule, kes ametiülesannete kohaselt tegi otsuse, milles tuli otsus langetada teenistusõiguslike kriteeriumide kohaselt ja mis ei olnud üldse sisuliselt antud asjaga seotud.
            
         
      (1)  ELT C 229, 17.9.2005.